text: емболат жайық алабындағы өзен. батыс қазақстан облысы бәйтерек ауданы жерімен ағады. ұзындығы 82 км, су жиналатын алабы 890 км2 бастауын жалпы сырт қыратынан (ресей аумағынан) алып, жайық өзеніне красноармейское ауылы тұсында құяды. арнасы тар, жаңбыр және жер асты суларымен толығады. кішігірім 12 саласы бар. қараша айының 2-жартысында суы қатып, сәуірдің 2-онкүндігінде мұзы ериді. суында ақмарқа, қаракөз, табан, қызылбалық (бекіре) бар. өзен бойында бірнеше шағын бөген салынған.